জনপ্রিয় ছবি সম্পাদনার সফটওয়্যার এডোবি ফটোশপ এর অনলাইন সংস্করণ ফটোশপ এক্সপ্রেস অবমুক্ত করেছে। ফলে বিনামূল্যে রেজিষ্ট্রেশন করে অনলাইনে ছবি সম্পাদনা করা যাবে। এখানে ২ গিগাবাইট পর্যন্ত ছবি আপলোড করে কাজ করা যাবে। ফটো আপলোডের পাশাপাশি সোসাল নেটওয়ার্ক ফেসবুক থেকে ছবি ইম্পোর্ট করে ব্যবহার করা যাবে। অনলাইন সংস্করণে মোট ১৭টি মূল ফাংশন রয়েছে। তবে অনলাইনে ছবি সম্পাদনা করা প্রথম শুরু করে কোরেল। ২০০০ সালে ফটোপেইন্ট নামে তারা অনলাইনে ছবি সম্পাদনা করার সুযোগ দেয়। অনেক দেরিতে হলেও ফটোশপ অনলাইনে আসলো। ফটোশপ এক্সপ্রেসের বিনা সংস্করণ ব্যবহারের জন্য www.photoshop.com/express ঠিকানাতে লগইন করুন।